З «Крыламі надзеі» зьмяніліся і бацькі. Прынамсі, іх стаўленьне да сытуацыі. Праца з роднымі чальцоў клюбнага дому адбываецца падчас «Бацькоўскай кавярні» — на сустрэчах са спэцыялістамі ў галіне псыхалёгіі. Цяжка даводзіцца хворым людзям, але іх блізкія маюць ня меншую патрэбу ў падтрымцы. «Усе бачылі Яну і цудоўна разумелі, што адбываецца, — прызнаецца Натальля. — Я рабіла выгляд, што ў нашай сям’і ўсё добра. Цяпер я адкрытая і не хаваю гэтага, бо ў нас цудоўныя дзеці, асаблівыя».